6535 


02006112207960008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τρόπος, διαδικασία και προϋποθέσεις εκλογής των 
δύο αιρετών εκπροσώπων στα υπηρεσιακά συμβού¬ 
λια του προσωπικού των οργανισμών τοπικής αυτο¬ 
διοίκησης . 1 

Πρόσκληση Εφέδρων Πολεμικής Αεροπορίας. 2 

Εφαρμογή διατάξεων «Νέου Κανονισμού για τη μελέτη 
και κατασκευή έργων από Σκυρόδεμα» και «Νέου 
Ελληνικού Αντισεισμικού Κανονισμού» για κτίρια του 

Δημοσίου, των Ν.Π.Δ.Δ. και των Ο.Τ.Α. 3 

Κανονισμός ανάθεσης και εκπόνησης μελετών και 
εκτέλεσης έργων της Εταιρείας με επωνυμία 

«ΕΓΝΑΤΙΑ ΟΔΟΣ Α.Ε.» . 4 

Τροποποίηση της Υ-16/Δ2/3889/14.2.1996 (ΦΕΚ 
99/τ. Β') Υπουργικής απόφασης «Συγκρότηση Συμ¬ 
βουλίου Επιλογής Προϊσταμένων Δ/νσεων και Γρα¬ 
φείων Δευτεροβάθμιας Εκπαίδευσης» . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Οικ. 31843 (1) 

Τρόπος, διαδικασία και προϋποθέσεις εκλογής των δύο 
αιρετών εκπροσώπων στα υπηρεσιακά συμβούλια του 
προσωπικού των οργανισμών τοπικής αυτοδιοίκησης. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 8 του Ν. 2307/95 «Προσαρ¬ 
μογή νομοθεσίας αρμοδιότητας Υπουργείου Εσωτερικών 
στις διατάξεις για τη Νομαρχιακή Αυτοδιοίκηση και άλλες 
διατάξεις. 

2. Τη γνώμη της ΠΟΕ-ΟΤΑ, όπως διατυπώθηκε στο 
αρίθμ. 230/25.4.94 έγγραφο της 513/27.6.96 έγγραφό 
της. 

3. Τις διατάξεις του άρθρου 29 του Ν. 1558/85 (Α' 137) 
όπως συμπληρώθηκαν με τις όμοιες του άρθρου 27 του Ν. 
2081/1992 (Α' 154). 

4. Την αρίθμ. 12/6.3.96 (ΦΕΚ 137/Β/6.3.96) κοινή 
απόφαση του Πρωθυπουργού και του Υπουργού Εσωτερι¬ 
κών Δημόσιας Διοίκησης και Αποκέντρωσης «Καθρισμός 


αρμοδιοτήτων του Υφυπουργού Εσωτερικών Δημόσιας 
Διοίκησης και Αποκέντρωσης Λάμπρου Παπαδήμα». 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 
Τρόπος Εκλογής 

1. Τα μέλη των υπηρεσιακών συμβουλίων του άρθρου 8 
παρ. 4 του Ν. 2307/1995, τα οποία εκπροσωπούν τους 
υπαλλήλους των οργανισμών τοπικής αυτοδιοίκησης 
εκλέγονται με άμεση, καθολική και μυστική ψηφοφορία 
που διεξάγεται ημέρα Τρίτη κάθε δεύτερου έτους. 

Η ημερομηνία εκλογής ορίζεται με προκήρυξη που εκδί¬ 
δει η Περιφερειακή Διοίκηση, ή για τους Δήμους Αθηνών, 
Πειραιά και Θεσσαλονίκης ο οικείος δήμαρχος, το αργό¬ 
τερο μέχρι τις 15 Σεπτεμβρίου του έτους των εκλογών. Η 
ημέρα εκλογής δεν μπορεί να ορισθεί νωρίτερα από τρεις 
μήνες από την έκδοση της προκήρυξης. 

2. Η εκλογή διεξάγεται στην έδρα της υπηρεσίας όπου 
λειτουργεί το υπηρεσιακό συμβούλιο, πλην των Δήμων ή 
Κοινοτήτων με δύναμη άνω των δέκα (10) εργαζομένων, 
όπου η εκλογή θα γίνει στους οικείους ΟΤΑ ενώπιον επι¬ 
τροπής διεξαγωγής εκλογών που θα ορίζεται μα απόφαση 
του προϊσταμένου της περιφερειακής Διοίκησης του Νο¬ 
μού, ύστερα από κλήρωση μεταξύ των υπαλλήλων που 
υπηρετούν στον οικείο ΟΤΑ και έχουν δικαίωμα ψήφου. 

Μετά τη λήξη της ψηφοφορίας οι φάκελλοι, αφού προη¬ 
γούμενα σφραγιστούν και υπογραφούν από όλα τα μέλη 
της επιτροπής εκλογών με αγγελιοφόρο θα μεταφέρονται 
στην έδρα του υπηρεσιακού συμβουλίου και θα παραδίδο- 
νται στην κεντρική εφορευτική επιτροπή. 

3. Οι υπάλληλοι ψηφίζουν αυτοπροσώπως. 

Άρθρο 2 

Δικαίωμα του εκλέγειν και εκλέγεσθαι 

1. Δικαίωμα να εκλεγούν έχουν οι υπάλληλοι όλων των 
κλάδων προσωπικού που υπάγονται στην αρμοδιότητα του 
υπηρεσιακού συμβουλίου. Οι υπάλληλοι οι οποίοι κατά το 
χρόνο διενέργειας της εκλογής είναι αποσπασμένοι σε 
άλλη υπηρεσία ασκούν το εκλογικό τους δικαίωμα στην 
υπηρεσία στην οποία υπάγονται οργανικά. 

2. Δικαίωμα να εκλέγονται έχουν οι υπάλληλοι της παρ. 
1 του άρθρου αυτού εκτός αυτών που τελούν σε κατά- 

στάση αυτοδίκαιης αργίας. Οι υπάλληλοι που βρίσκονται 
σε απόσπαση έχουν δικαίωμα να εκλέγονται στο υπηρε¬ 
σιακό συμβούλιο της υπηρεσίας στην οποία υπάγονται ορ¬ 
γανικά. 

3. Το δικαίωμα του εκλέγειν έχουν μόνον όσοι είναι 
γραμμένοι στον πίνακα των εκλογέων του οικείου υπηρε¬ 
σιακού συμβουλίου. 

4. Η άσκηση του εκλογικού δικαιώματος ε'ιναι υποχρεω¬ 
τική. 

"Αρθρο 3 

Πίνακες εκλογέων - Αιτήσεις - Ενστάσεις 

1. Μέχρι τις 30 Ιουνίου κάθε δεύτερου έτους συντάσσο- 
νται από την Περιφερειακή Διοίκηση πίνακες εκλογέων 
για τα υπηρεσιακά συμβούλια που λειτουργούν στην περι¬ 
φερειακή Διοίκηση για θέματα προσωπικού ΟΤΑ. Οι πίνα¬ 
κες αυτοί περιλαμβάνουν όλους τους υπαλλήλους των 
ΟΤΑ που υπάγονται στην αρμοδιότητα του οικείου υπηρε¬ 
σιακού συμβουλίου που συγκεντρώνουν τις προϋποθέσεις 
της παρ. 1 του άρθρου 2. 

Στους Δήμους Αθηνών, Πειραιά και Θεσσαλονίκης οι Πί¬ 
νακες συντάσσονται από τη διεύθυνση προσωπικού ή διοι¬ 
κητικού του δήμου στον οποίο εδρεύει το υπηρεσιακό 
συμβούλιο. 

2. Οι πίνακες της προηγούμενης παραγράφου τοιχο- 
κολλούνται στα καταστήματα της Περιφερειακής Διοίκη¬ 
σης και στα καταστήματα όλων των ΟΤΑ του νομού του 
προσωπικού που υπάγεται στην αρμοδιότητα του υπηρε¬ 
σιακού συμβουλίου και ανακοινώνεται στους ενδιαφερο¬ 
μένους μέσω των ΟΤΑ μέχρι τις 20 Ιουλίου. 

3. Κάθε εκλογέας μπορεί να ζητήσει με αίτησή του την 
εγγραφή στον οικείο πίνακα, καθώς και τη διόρθωση κάθε 
στοιχείου της εγγραφής του, που εσφαλμένα τυχόν έχει 
καταχωρηθεί στον πίνακα ή έχει μεταβληθεί μετά την κα¬ 
τάρτιση του πίνακα. Μαζί με τις αιτήσεις της παραγράφου 
αυτής πρέπει να προσκομίζονται τα πιστοποιητικά ή τα έγ¬ 
γραφα των δημοσίων αρχών, που δικαιολογούν τις ζητού¬ 
μενες διορθώσεις, εφόσον δεν υπάρχουν στο προσωπικό 
μητρώο του υπαλλήλου. Οι αιτήσεις υποβάλλονται απευ¬ 
θείας ή αποστέλλονται τηλεγραφικά στις αρμόδιες υπηρε¬ 
σίες της παρ. 1 του άρθρου αυτού μέσα σε αποκλειστική 
προθεσμία επτά ημερών από την ανακοίνωση των πινά¬ 
κων. 

4. Μέσα στις προθεσμίες της προηγούμενης παραγρά¬ 
φου και με τον ίδιο τρόπο καθένας που έχει το δικαίωμα να 
εκλεγεί μπορεί να υποβάλλει στην αρμόδια υπηρεσία της 
παρ. 1 του άρθρου αυτού ένσταση για τη διαγραφή κά¬ 
ποιου από τους πίνακες εκλογέων για λόγους που αναφέ- 
ρονται στην ιδιότητά του σαν εκλογέα. 

Η ένσταση περιέχει το ονοματεπώνυμο και τη διεύ¬ 
θυνση αυτού που την υποβάλλει, το ονοματεπώνυμο εκεί¬ 
νου εναντίον του οποίου στρέφεται, τον συγκεκριμένο πί¬ 
νακα εκλογέων και τους ειδικούς και συγκεκριμένους λό¬ 
γους που επικαλείται για τη διαγραφή. 

5. Η αρμόδια υπηρεσία της παρ. 1 του άρθρου αυτού 
εξετάζει τις αιτήσεις και τις ενστάσεις μέχρι τις 5 Αυγού- 


στου και επιφέρει τις σχετικές μεταβολές στους πίνακες 
εκλογέων. Οι πίνακες οριστικοποιούνται στις 6 Αυγού- 
στου. 

"Αρθρο 4 

Υποβολή υποψηφιοτήτων 

1. Κάθε εκλογέας έχει δικαίωμα να συμμετέχει ως υπο¬ 
ψήφιος στις εκλογές είτε ως μεμονωμένος είτε κατά συν¬ 
δυασμούς υποψηφίων. Συνδυασμός θεωρείται η κοινή 
συμμετοχή στις εκλογές τεσσάρων τουλάχιστον υποψη¬ 
φίων στο ίδιο ψηφοδέλτιο. 

2. Η υποψηφιότητα των μεμονωμένων υποψηφίων υπο¬ 
βάλλεται εγγράφως από τον ενδιαφερόμενο με αίτησή του 
που παραδίδεται στις αρμόδιες υπηρεσίες της παρ. 1 του 
άρθρου 3 ή αποστέλλεται τηλεγραφικά σ’ αυτές από 1 μέ¬ 
χρι 15 Ιουλίου του έτους της εκλογής. Στην αίτηση ανα¬ 
γράφεται το όνομα, επώνυμο, πατρώνυμο, η υπαλληλική 
ιδιότητα και η διεύθυνση υπηρεσία του υποψηφίου. 

3. Κάθε συνδυασμός καταρτίζεται με γραπτή δήλωση 
των υποψηφίων του που την απαρτίζουν. Η δήλωση αυτή 
περιλαμβάνει: 

α) Την ονομασία του συνδυασμού. 

β) Το ονοματεπώνυμο, πατρώνυμο, υπαλληλική ιδιό¬ 
τητα και τη διεύθυνση υπηρεσίας των υποψηφίων του 
συνδυασμού με αλφαβητική σειρά. 

γ) Το ονοματεπώνυμο του υποψηφίου που ορίζεται ως 
εκπρόσωπος του συνδυασμού. Η ιδιότητα του εκπροσώ¬ 
που αποδεικνύεται από δήλωση των υποψηφίων του συν¬ 
δυασμού. 

4. Η δήλωση για την κατάρτιση συνδυασμού υποψήφιων 
υποβάλλεται στις αρμόδιες υπηρεσίες της παρ. 1 του άρ¬ 
θρου 3 ή αποστέλλεται ταχυδρομικά σ’ αυτές από 1 μέχρι 
15 Ιουλίου του έτους της εκλογής. Δήλωση εκπρόθεσμη 
καθώς και δήλωση που περιλαμβάνει λιγότερους υποψή¬ 
φιους από το ελάχιστο όριο της παρ. 1 του άρθρου αυτού 
δεν γίνονται δεκτές. 

5. Δεν είναι δυνατή η συμμετοχή υποψηφίων σε περισ¬ 
σότερους από ένα συνδυασμό. 

"Αρθρο 5 

Ανακήρυξη υποψηφίων 

1. Μέχρι 16 Ιουλίου του έτους της εκλογής συντάσσο- 
νται από τις αρμόδιες υπηρεσίες της παρ. 1 του άρθρου 3 
αλφαβητικοί πίνακες υποψηφίων αιρετών εκπροσώπων 
στα υπηρεσιακά συμβούλια στους οποίους περιλαμβάνο¬ 
νται όσοι υπέβαλαν υποψηφιότητα είτε ως μεμονωμένοι 
είτε κατά συνδυασμούς, σύμφωνα με τα οριζόμενα στο 
άρθρο 4 της παρούσης, απόφασης, αφού ελεγχθούν η 
έγκαιρη και έγκυρη κατάρτιση κάθε συνδυασμού καθώς 
και οι προϋποθέσεις εκλογιμότητας καθενός από τους 
υποψηφίους κάθε συνδυασμού. Δίπλα στο ονοματεπώ¬ 
νυμο των υποψηφίων των συνδυασμών γίνεται μνεία της 
ονομασίας του συνδυασμού στον οποίο μετέχουν. 

2. Οι πίνακες της προηγούμενης παραγράφου τοιχο- 
κολλούνται μέχρι 26 Ιουλίου με τη φροντίδα της αρμόδιας 
υπηρεσίας της παρ. 1 του άρθρου 3 στο κατάστημα της 
περιφερειακής διοίκησης, στην έδρα του υπηρεσιακού 
συμβουλίου και για τους δήμους Αθηνών, Πειραιά και Θεσ¬ 
σαλονίκης και στο κατάστημα του Δημαρχείου. Αντίγραφο 
των πινάκων αποστέλλεται αυθημερόν από τον προϊστά¬ 
μενο της αρμόδιας υπηρεσίας της περιφερειακής διοίκη¬ 
σης σε όλους τους ΟΤΑ οι οποίοι τους τοιχοκολλούν αυ- 

θημερόν στο κατάστημα της υπηρεσίας τους. 

3. Μέσα σε αποκλειστική προθεσμία είκοσι ημερών από 
τη τοιχοκόλληση των πινάκων υποψηφίων στο κατάστημα 
της περιφερειακής διοίκησης ή του οικείου δήμου καθέ¬ 
νας που είναι γραμμένος στον πίνακα εκλογέων μπορεί να 
υποβάλλει στην αρμόδια υπηρεσία της παρ. 1 του άρθρου 
3 ένσταση για διαγραφή κάποιου από τον πίνακα υποψη¬ 
φίων, εφόσον υπόκειται σε στέρηση του δικαιώματός του 
εκλέγεσθαι σύμφωνα με την παρ. 2 του άρθρου 2. Η έν¬ 
σταση παραδίδεται ή αποστέλλεται ταχυδρομικά. 

4. Η εξέταση των ενστάσεων γίνεται από την εφορευ¬ 
τική επιτροπή μέσα σε τρεις εργάσιμες ημέρες από τότε 
που τις παρέλαβε. 

Ενστάσεις που δεν έχουν περιέλθει στην εφορευτική 
επιτροπή το αργότερο μέχρι τις 10 Σεπτεμβρίου δεν εξε¬ 
τάζονται. 

5. Ο οριστικός πίνακας των υποψηφίων καταρτίζεται 
από την αρμόδια υπηρεσία, εφόσον δεν υποβληθούν εν¬ 
στάσεις ή από την εφορευτική επιτροπή μετά την εξέταση 
των ενστάσεων μέχρι τις 11 Σεπτεμβρίου. 

Η εφορευτική επιτροπή αποστέλλει τον οριστικό πίνακα 
στην αρμόδια υπηρεσία, η οποία τον ανακοινώνει κατά το 
οριζόμενα στην παρ. 2 του παρόντος άρθρου. 

6. Αν για οποιοδήποτε λόγο λυθεί η υπαλληλική σχέση 
υποψηφίου συνδυασμού, επιτρέπεται η αντικατάσταση 
του μέχρι την οριστικοποίησή του πίνακα υποψηφίων με 
δήλωση του εκπροσώπου του συνδυασμού. 

Άρθρο 6 

Αντιπρόσωπος και πληρεξούσιος υποψηφίων 

1. Κάθε μεμονωμένος υποψήφιος ή συνδυασμός υπο¬ 
ψηφίων έχουν το δικαίωμα να διορίζει από ένα αντιπρό¬ 
σωπο και ένα αναπληρωτή του στο κατάστημα ψηφοφο¬ 
ρίας. Ο διορισμός γίνεται με γραπτή δήλωση του μεμονω¬ 
μένου υποψηφίου ή του εκπροσώπου του συνδυασμού 
στον αντιπρόσωπο που παραδίδεται στην εφορευτική επι¬ 
τροπή. 

Για τον διορισμό γίνεται μνε'ια στο βιβλίο των πρακτικών 
της εκλογής. 

2. Οι αντιπρόσωποι και οι αναπληρωτές των αντιπροσώ¬ 
πων των μεμονομένων υποψηφίων ή συνδυασμών πρέπει 
να ε'ιναι μόνιμοι υπάλληλοι των ΟΤΑ και να μην αποτελούν 
μέλη των εφορευτικών επιτροπών. 

3. Οι υποψήφιοι ή οι αντιπρόσωποί τους ή όταν αυτοί 
λείπουν οι αναπληρωτές τους, έχουν δικαίωμα να παρευ- 
ρίσκονται στην αίθουσα ψηφοφορίας να υποβάλλουν 
κάθε παρατήρηση ή ένσταση σχετικά με την τάξη της ψη¬ 
φοφορίας για το συμφέρον των υποψηφίων, να παρευρί- 
σκονται στη διαλογή των ψήφων και να ασκούν κάθε άλλο 
δικαίωμα που επιτρέπεται από τη απόφαση αυτή. Η απου¬ 
σία υποψηφίων και των αντιπροσώπων ή των αναπληρω¬ 
τών τους δεν εμποδίζει τις εκλογικές εργασίες. 

Άρθρο 7 

Χρόνος και τόπος ψηφοφορίας 

1. Η ψηφοφορία διαρκεί μία μέρα, από τη 8η πρωινή μέ¬ 
χρι και την 5η μεταμεσημβρινή ώρα. 

2. Ο χώρος διεξαγωγής της ψηφοφορίας καθορίζεται 
με απόφαση του προϊσταμένου της αρμόδιας υπηρεσίας 
της παρ. 1 του άρθρου 3 της απόφασης αυτής, που εκδί- 
δεται τριάντα ημέρες πριν από την καθορισμένη ημέρα 
ψηφοφορίας. 


3. Οι αρμόδιες υπηρεσίες της παρ. 1 του άρθρου 3 με 
εγκύκλιό τους που αποστέλλεται σε όλες τις υπηρεσίες 
(ΟΤΑ) δεκαπέντε τουλάχιστον ημέρες πριν από την ημε¬ 
ρομηνία ψηφοφορίας, γνωστοποιούν την ημερομηνία της 
ψηφοφορίας, τον τόπο και το κατάστημα της ψηφοφορίας 
και τα ονόματα των υποψηφίων μεμονωμένων και κατά 
συνδυασμούς όπως αυτά αναφέρονται στον οριστικό πί¬ 
νακα των υποψηφίων. 

4. Οι αρμόδιες υπηρεσίες της παρ. 1 του άρθρου 3 της 
απόφασης αυτής μεριμνούν για την προετοιμασία του κα¬ 
ταστήματος ψηφοφορίας, τον εφοδιασμό του με τα ανα¬ 
γκαία εκλογικά είδη, όπως κάλπες, έπιπλα, ειδικό διαχώρι- 
σμα κ.λπ. και γενικότερα για την ορθή και απρόσκοπτη 
διεξαγωγή της ψηφοφορίας. Το κατάστημα ψηφοφορίας 
διευθετείται κατά τρόπο ώστε να εξασφαλίζεται η μυστι¬ 
κότητα της ψηφοφορίας. 

Οι δαπάνες για την κατασκευή των καλπών και την προ¬ 
μήθεια του λοιπού εκλογικού υλικού βαρύνουν την οικεία 
περιφερειακή Διοίκηση ή Δήμο. 

Άρθρο 8 

Εφορευτικές Επιτροπές 

1. Η ψηφοφορία γίνεται ενώπιον εφορευτικών επιτρο¬ 
πών. 

2. Σε κάθε κατάστημα ψηφοφορίας ορίζεται τριμελής 
εφορετυική επιτροπή που αποτελείται από τρεις υπαλλή¬ 
λους με ισάριθμους αναπληρωτές τους. Κατά την πρώτη 
συνεδρίασή της η εφορευτική επιτροπή εκλέγει τον πρόε¬ 
δρό της. 

3. Τα τακτικά και αναπληρωματικά μέλη των εφορευτι¬ 
κών επιτροπών κληρώνονται μέχρι την 1η Σεπτεμβρίου 
από τους εργαζόμενους που ε'ιναι γραμμένοι στον ορι¬ 
στικό πίνακα εκλογέων. Η κλήρωση είναι δημόσια και γίνε¬ 
ται από τον Προϊστάμενο της υπηρεσίας της παρ. 1 του 
άρθρου 3 ενώπιον δύο τουλάχιστον προϊσταμένων διευ¬ 
θύνσεων ή τμημάτων και αν αυτοί δεν υπάρχουν ενώπιον 
δύο αυπαλλήλων, καθώς και με την παρουσία ενός εκπρο¬ 
σώπου από κάθε συνδικαλιστική οργάνωση, μέλη της 
οποίας υπάγονται στην αρμοδιότητα του συγκεκριμένου 
υπηρεσιακού συμβουλίου. 

Η ώρα της δημόσιας κλήρωσης γνωστοποιείται πέντε 
ημέρες ενωρίτερα με τοιχοκόλληση ανακοίνωσης στο κα¬ 
τάστημα της αρμόδιας υπηρεσίας της παρ. 1 του άρθρου 
3. Γ ία τις ενέργειες της κλήρωσης συντάσσεται σχετικό 
πρακτικό. 

4. Κατά την κλήρωση εξάγεται τριπλάσιος αριθμός ανα¬ 
πληρωματικών μελών, τα οποία αναγράφονται σε πίνακα 
κατά τη σειρά κλήρωσής τους. Με την φροντίδα του προϊ¬ 
σταμένου της αρμόδιας υπηρεσίας της παρ. 1 του άρθρου 
3 ειδοποιούνται αυθημερόν για τον διορισμό τους τα τα¬ 
κτικά και τρία πρώτα αναπληρωματικά μέλη κατά τη σειρά 
κλήρωσής τους. 

5. Η άσκηση των καθηκόντων των μελών των εφορευτι¬ 
κών επιτροπών είναι υποχρεωτική. Απαλλαγή από τα κα- 
θήκοντά τους είναι δυνατή μόνο λόγω σοβαρού κωλύμα¬ 
τος. 

Εάν τα μέλη της εφορευτικής επιτροπής, δεν προσέλ- 
θουν για να εκπληρώσου τα καθήκοντά τους, για τον πα¬ 
ραπάνω λόγο αναπληρώνονται από τα αναπληρωματικά 
μέλη. Αν η αναπλήρωση είναι αδύνατη, τα ελλείποντα 
μέλη αναπληρώνονται βάσει του πίνακα της παρ. 4 του άρ¬ 
θρου αυτού κατά τη σειρά της κλήρωσής τους. Αδικαιολό- 

γηση παράλειψη άσκησης των καθηκόντων μέλους της 
εφορευτικής επιτροπής συνεπάγεται υποχρεωτικά 
άσκηση πειθαρχικής δίωξης σύμφωνα με τις διατάξεις του 
Υπαλληλικού Κώδικα. 

6. Η εφορευτική επιτροπή διευθύνει την εκλογή και τη¬ 
ρεί βιβλίο πρακτικών και πρωτόκολλο ψηφοφορίας. Ο 
Πρόεδρος της επιτροπής αναθέτει σε ένα από τα μέλη της 
καθήκοντα γραμματέα για σύνταξη των πρακτικών. 

7. Η εφορευτική επιτροπή αποφασίζει κατά πλειοψη- 
φία. 

8. Η εφορευτική επιτροπή χρησιμοποιεί τη σφραγίδα 
της υπηρεσίας, στην οποία ανήκει το υπηρεσιακό συμβού¬ 
λιο. Ο γραμματέας της επιτροπής μετά το τέλος της ψη¬ 
φοφορίας παραδίδει τη σφραγίδα στην υπηρεσία. 

Άρθρο 9 

Ψηφοδέλτια - Φάκελλοι 

1. Τα ψηφοδέλτια των μεμονωμένων υποψηφίων και 
των συνδυασμών κατασκευάζονται από λευκό χαρτί και εί¬ 
ναι έντυπα. 

Εκτυπώνονται σε αριθμό τουλάχιστον διπλάσιο του 
αριθμού των εγγεγραμένων στο πίνακα εκλογέων και προ¬ 
ωθούνται στην εφορευτική επιτροπή μέχρι τις 26 Σεπτεμ¬ 
βρίου δαπάνη και φροντίδα των υπηρεσιών της παρ. 1 του 
άρθρου 3. 

2. Τα ψηφοδέλτια των μεμονωμένων υποψηφίων περι¬ 
λαμβάνουν τον τίτλο του οικείου υπηρεσιακού συμβου¬ 
λίου, καθώς και το ονοματεπώνυμο του υποψηφίου. Τα 
ψηφοδέλτια των συνδυασμών περιλαμβάνουν τον τίτλο 
του οικείου υπηρεσιακού συμβουλίου, την ονομασία του 
συνδυασμού και το ονοματεπώνυμο των υποψηφίων με 
αλφαβητική σειρά. 

3. Οι φάκελλοι μέσα στους οποίους κλείνονται τα ψη¬ 
φοδέλτια, κατασκευάζονται ομοιόμορφα με τη φροντίδα 
της αρμόδιας υπηρεσίας της παρ. 1 του άρθρου 3 από 
αδιαφανές χαρτί λευκής απόχρωσης και φέρουν τον τίτλο 
του οικείου υπηρεσιακού συμβουλίου. 

4. Οι αρμόδιες υπηρεσίες της παρ. 1 του άρθρου 3 φρο¬ 
ντίζουν να αποσταλεί έγκαιρα επαρκής αριθμός φακέλων 
στην εφορευτική επιτροπή. Εάν λείψουν τέτοιοι φάκελοι, 
η εφορευτική επιτροπή μετά από πιστοποίηση της έλλει¬ 
ψης προμηθεύεται μόνη τους ομοιόμορφους φακέλους. 

5. Η αρμόδια υπηρεσία της παρ. 1 του άρθρου 3 φροντί¬ 
ζει ώστε σε κάθε περίπτωση να έχουν φθάσει σε όλους 
τους ΟΤΑ το αργότερο μέχρι τις 26 Σεπτεμβρίου οι οριστι¬ 
κοί κατάλογοι εκλογέων. 

Άρθρο 10 

Ακυρότητα ψηφοδελτίων 

1. Λέξεις, υπογραμμίσεις, διαγραφές ή στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου, επάγονται ακυρότητα, εφόσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, σημεία ή σχήματα που σημειώνονται στο 
φάκελο, εφόσον κριθούν λέξεις ως διακριτικά γνωρίσματα 
που ολοφάνερα παραβιάζουν το απόρρητο της ψηφοφο¬ 
ρίας, επάγονται στην ακυρότητα του ψηφοδελτίου που εί¬ 
ναι μέσα στο φακέλο. 

3. Το ψηφοδέλτιο είναι επίσης άκυρο και στις εξής πε¬ 
ριπτώσεις που ορίζονται περιοριστικά δηλαδή αν. 

α. Χρησιμοποιηθεί για την εκλογή μελών σε υπηρεσιακό 


συμβούλιο άλλο από εκείνο που αναγράφεται πάνω σ’ 
αυτό. 

β. Βρεθεί σε φάκελο που δεν είναι σύμφωνος με τους 
όρους της παρ. 3 του άρθρου 9 της απόφασης αυτής με 
την επιφύλαξη της διατάξεως του τελευταίου εδαφίου της 
παρ. 4 του ίδιου άρθρου, 
γ. Δεν είναι έντυπο έστω και εν μέρει. 
δ. Εκτυπώθηκε σε χαρτί που διαφέρει ολοφάνερα στο 
χρώμα από αυτό που χορηγήθηκε από την υπηρεσία. 

ε. Βρεθεί σε φάκελο που δεν φέρει την μονογραφή του 
προέδρου της εφορευτικής επιτροπής. 

στ. Βρεθούν στο φάκελο περισσότερα από ένα ψηφο¬ 
δέλτια διαφορετικών συνδυασμών ή μεμονωμένων υπο¬ 
ψηφίων. 

ζ. Έχει περισσότερους από δύο σταυρούς, 
η. Βρεθούν στο φάκελλο περισσότερο από ένα ψηφο¬ 
δέλτια του ίδιου συνδυασμού που έχουν σταυρούς υπέρ 
διαφορετικών υποψηφίων. Αν όμως έχουν σταυρούς 
στους ίδιους υποψηφίους είναι έγκυρα και υπολογίζονται 
ως μία ψήφος. 

θ. Δεν έχουν καθόλου σταυρούς με την επιφύλαξη της 
παρ. 8 του άρθρου 11. 

Άρθρο 11 
Διαδικασία εκλογών 

1. Την ορισμένη ημέρα ψηφοφορίας και μία ώρα πριν 
από την έναρξη της ψηφοφορίας, τα μέλη της εφορευτι¬ 
κής επιτροπής είναι υποχρεωμένα να βρίσκονται στο κα¬ 
τάστημα ψηφοφορίας για να παραλάβουν τα κατάστημα, 
την κάλπη, τα έπιπλα και τα υπόλοιπα εκλογικά είδη. 

2. Ακολούθως ανοίγεται η κάλπη και εξατάζεται από την 
επιτροπή και τους παρεβρισκόμενους υποψηφίους τους 
αντιπροσώπους τους ή αναπληρωτές τους, εάν είναι άδεια 
και κατόπιν κλείνεται και σφραγίζεται από την επι¬ 
τροπή. 

3. Για τις ενέργειες των παρ. 1 και 2 του άρθρου αυτού 
συντάσσεται πρακτικό που υπογράφεται από την επι¬ 
τροπή και τους παρευρισκομένους υποψήφιους ή τους 
αντιπροσώπους τους ή τους αναπληρωτές τους. 

4. Η εφορευτική επιτροπή τοπθετεί τα ψηφοδέλτια σε 
χωριστές δεσμίδες με αλφαβητική σειρά των ονομασιών 
των συνδυασμών και των επωνύμων των μεμονωμένων 
υποψηφίων. 

Προηγούνται τα ψηφοδέλτια των συνδυασμών και ακο¬ 
λουθούν τα ψηφοδέλτια των μεμονωμένων υποψηφίων. 

5. Την καθορισμένη ώρα ο πρόεδρος της επιτροπής κη¬ 
ρύσσει την έναρξη της ψηφοφορίας και καλεί τους εκλο¬ 
γείς να ψηφίσουν. 

6. Οι εκλογείς προσέχονται στο κατάστημα ψηφοφο¬ 
ρίας και παρουσιάζονται στην εφορευτική επιτροπή, η 
οποία ελέγχει την ταυτότητά τους και επαληθεύει την εγ¬ 
γραφή τους στον πίνακα εκλογέων. Αν δεν έχουν αστυνο¬ 
μική ταυτότητα, προσκομίζουν κάθε άλλο αποδεικτικό της 
ταυτότητας έγγραφο που έχει εκδοθεί από φορέα του δη¬ 
μόσιου τομέα και φέρει φωτογραφία του υπαλλήλου. Σε 
περίπτωση που δεν προσκομίζεται τέτοιο έγγραφο ο 
εκλογέας, γίνεται δεκτός για την άσκηση του εκλογικού 
του δικαιώματος μόνο αν είναι γνωστός στα δύο τουλάχι¬ 
στον μέλη της εφορευτικής επιτροπής. 

7. Η εφορευτική επιτροπή δίνει σε κάθε εκλογέα ένα 
φάκελλο σφραγισμένο με την σφραγίδα της και μονογρα¬ 
φημένο από τον πρόεδρό της καθώς και ένα ψηφοδέλτιο 

από κάθε συνδυασμό ή μεμονωμένο υποψήφιο. 

8.0 εκλογέας αποσύρεται μόνος και υποχρεωτικά πίσω 
από το ειδικό διαχωρισμό (παραβάν). Αφού σημειώσει με 
σταυρό προτίμησης μέχρι δύο από τους αναγραφόμενους 
στο ψηφοδέλτιο του συνδυασμού της αρεσκείας του υπο¬ 
ψήφιους το τοποθετεί στο φάκελο που του έχει παραδο¬ 
θεί. Για τους μεμονωμένους υποψήφιους δεν απαιτείται 
σταυρός προτίμησης. 

Μετά επιστρέφει στην εφορευτική επιτροπή, επιδει¬ 
κνύει τον φάκελο στον πρόεδρό της και τους παρισταμέ- 
νους ώστε να είναι εμφανές ότι κρατά ένα μόνο φάκελο με 
τη σφραγίδα της επιτροπής και τη μονογραφή του προέ¬ 
δρου και στη συνέχεια τον ρίχνει στην κάλπη. 

9. Οι σταυροί προτίμησης τίθενται δεξιά ή αριστερά των 
ονοματεπωνύμων των υποψηφίων του συνδυασμού με 
στυλογράφο μπλέ ή μαύρο. 

10. Το ονοματεπώνυμο των εκλογέων που ψηφίζουν, 
καθώς και ο αριθμός τους στον πίνακα εκλογέων του άρ¬ 
θρου 3 της απόφασης αυτής αναγράφονται, κατά τη σειρά 
προσέλευσής τους, στο πρωτόκολλο ψηφοφορίας που 
τηρεί η εφορευτική επιτροπή σύμφωνα με την παρ. 6 του 
άρθρου 8 της απόφασης αυτής. Όταν τελειώσει η ψηφο¬ 
φορία, κλείνεται το πρωτόκολλο ψηφοφορίας και υπογρά¬ 
φεται από τα μέλη της επιτροπής και τους παρευρισκόμε- 
νους υποψήφιους ή αντιπροσώπους ή αναπληρωτές τους. 

11. Η φροντίδα για την τήρηση της τάξης στον τόπο της 
ψηφοφορίας ανήκει στην εφορευτική επιτροπή με επιτή¬ 
ρηση τον πρόεδρό της. Απαγορεύεται σε όλη τη διάρκεια 
της ψηφοφορίας ή παραμονή στην αίθουσα ψηφοφορίας 
άλλου προσώπου εκτός από τα μέλη της εφορευτικής επι¬ 
τροπής και τους υποψηφίους ή τους αντιπροσώπους τους 
ή τους αναπληρωτές τους. 

12. Όταν περάσει η καθορισμένη ώρα για την λήξη της 
ψηφοφορίας, κηρύσσεται η αποπεράτωσή της και κλείνο- 
νται οι πόρτες του καταστήματος ψηφοφορίας. Πάντως η 
εφορευτική επιτροπή μπορεί να παρατείνει την ψηφοφο¬ 
ρία εφόσον έχουν προσέλθει πριν από την λήξη της, εκλο¬ 
γείς που δεν μπόρεσαν να ψηφίσουν. Η ώρα της περάτω- 
σης της ψηφοφορίας, καθώς και ο λόγος της τυχόν παρά¬ 
τασής της αναγράφονται στο βιβλίο πρακτικών. 

Αρθρο 12 

Ενστάσεις κατά την διάρκεια της ψηφοφορίας 

1. Καθέ υποψήφιος ή αντιπρόσωπος του ή αναπληρω¬ 
τής του έχει το δικαίωμα να υποβάλλει στην εφορευτική 
επιτροπή ενστάσεις για παραβάσεις διατάξεων της από¬ 
φασης αυτής κατά την διάρκεια της ψηφοφορίας μέσα ή 
έξω από το εκλογικό κατάστημα, οι ενστάσεις είναι γρα¬ 
πτές και καταχωρίζονται υποχρεωτικά στο βιβλίο των πρα¬ 
κτικών. 

2. Για τις ενστάσεις αποφασίζει η εφορευτική επιτροπή 
αιτιολογημένα είτε αμέσως είτε όταν τελειώσει η ψηφο¬ 
φορία. 

Οι αποφάσεις της καταχωρούνται στο βιβλίο πρακτι¬ 
κών. 

Άρθρο 13 

Διαλογή Ψηφοδελτίων 

1. Η διαλογή των ψηφοδελτίων γίνεται μετά την κήρυξη 


του τέλους της ψηφοφορίας κατά τη διαδικασία των επο¬ 
μενών παραγράφων. 

2. Η εφορευτική επιτροπή ανοίγει την κάλπη και πιστο¬ 
ποιεί στο βιβλίο πρακτικών ότι σφραγίδες της κάλπης βρέ¬ 
θηκαν άθικτες τη στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς να ανοι¬ 
χτούν. 

Τα αποτέλεσμα της αρίθμησης γράφεται ολογράφως 
στο βιβλίο των πρακτικών. 

4. Αν από την αρίθμηση προκύψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν, επαναλαμβάνεται η αρίθμηση. 

Εάν και πάλι προκύψει διαφορά, αφαιρούνται οι φάκελ- 
λοι εκείνοι που δεν έχουν τη μονογραφή του προέδρου 
της εφορευτικής επιτροπής και ακολούθως εκείνοι που 
δεν έχουν τη σφραγίδα της εφορευτικής επιτροπής. Αν οι 
φάκελοι που δεν έχουν μονογραφή ή σφραγίδα δεν καλύ¬ 
πτουν τη διαφορά τότε όλοι οι σφραγισμένοι φάκελοι ρί¬ 
χνονται και πάλι στην κάλπη και αφαιρούνται στην τύχη τό¬ 
σοι όσοι απαιτούνται για να καλυφθεί η διαφορά. Οι φάκε¬ 
λοι που αφαιρούνται με τον τρόπο αυτό, καταστρέφονται 
από τον πρόεδρο της εφορευτικής επιτροπής. Η εφορευ¬ 
τική επιτροπή οφείλει σε κάθε περίπτωση να διατυπώσει 
στα πρακτικά τη γνώμη της για την αιτία της ύπαρξης πλε- 
οναζόντων φακέλων. 

5. Μετά την αρίθμηση των φακέλλων ο πρόεδρος της 
επιτροπής αποσφραγίζει κάθε φάκελο ξεχωριστά και 
αφού εξακριβώσει το έγκυρο του ψηφοδελτίου που περιέ¬ 
χει και το οποίο επιδεικνύει σε όποιον από τους παριστα- 
μένους (μέλη της εφορευτικής επιτροπής, υποψηφίους ή 
αντιπροσώπους τους), το ζητήσει, διαβάσει μεγαλοφώνως 
την ονομασία του συνδυασμού, καθώς και τα ονοματεπώ¬ 
νυμα των υποψηφίων που φέρουν σταυρό προτίμησης ή 
το ονοματεπώνυμο του μεμονωμένου υποψηφίου που τυ¬ 
χόν έλαβε ψήφο προτίμησης. Κάθε έγκυρο ψηφοδέλτιο 
αριθμείται και μονογράφεται από τον πρόεδρο της εφο¬ 
ρευτικής επιτροπής. Αφού προσδιοριστούν τα έγκυρα ψη¬ 
φοδέλτια γίνεται η καταμέτρηση των ψήφων που δόθηκαν 
υπέρ κάθε συνδυασμού ή μεμονωμένου υποψηφίου και 
των σταυρών προτίμησης υπέρ κάθε υποψηφίου συνδυα¬ 
σμού. 

6. Ενστάσεις που αφορούν τη διαδικασία της διαλογής 
των ψήφων ασκούνται ενώπιον της εφορευτικής επιτρο¬ 
πής και εκδικάζονται από αυτή πριν από το πέρας της δια¬ 
λογής. 

7. Μετά τον τερματισμό της διαλογής η εφορευτική επι¬ 
τροπή καταχωρίζει στο βιβλίο πρακτικών της εκλογής την 
ώρα του πέρατος της διαλογής, τον ολικό αριθμό των 
γραμμένων στο πίνακα εκλογέων, τον ολικό αριθμό των 
εκλογέων που ψήφισαν, τον ολικό αριθμό των άκυρων ψη¬ 
φοδελτίων, τον αριθμό των ψηφοδελτίων που προσβλή¬ 
θηκαν σαν άκυρα αλλά κηρύχθηκαν έγκυρα, τον αριθμό τω 
έγκυρων ψηφοδελτίων που έλαβε κάθε μεμονωμένος 
υποψήφιος, καθώς και κάθε συνδυασμός στο σύνολό του 
και κατά υποψήφιο, περιλαμβανομένων και αυτών της 
προηγούμενης περίπτωσης και κάθε άλλο χρήσιμο στοι¬ 
χείο. Το βιβλίο πρακτικών της εκλογής υπογράφεται από 
τα μέλη της εφορευτικής επιτροπής και τους παρόντες 

μεμονωμένους υποψηφίους, ή εκπροσώπους των συν¬ 
δυασμών ή τους αντιπροσώπους τους ή τους αναπληρω¬ 
τές τους. 

Άρθρο 14 

Ανάδειξη - Ανακήρυξη εκπροσώπων. 

1. Μετά τον τερματισμό της διαλογής των ψηφοδελ¬ 
τίων, η εφορευτική επιτροπή προβαίνει στην ανάδειξη των 
εκπροσώπων των υπαλλήλων στα υπηρεσιακά συμβούλια 
σύμφωνα με τη διαδικασία των επομένων παραγράφων. 

2. Ως εκλογικό μέτρο για την κατανομή του αρθμού των 
εκπροσώπων μεταξύ των συνδυασμών και των μεμονωμέ¬ 
νων υποψηφίων λαμβάνεται το ακέραιο μέρος του πηλί¬ 
κου που προκύπτει από τη διαίρεση του συνόλου των 
εγκύρων ψηφοδελτίων με τον αριθμό των εκπροσώπων 
που εκλέγονται (δύο). 

3. Συνδυασμός που συγκεντρώνει αριθμό ψηφοδελτίων 
ίσο ή μεγαλύτερο του εκλογικού μέτρου, εκλέγει έναν εκ¬ 
πρόσωπο. 

Μεμονωμένος υποψήφιος που έλαβε αριθμό ψήφων 
ίσο ή μεγαλύτερο του εκλογικού μέτρου εκλέγεται εκπρό¬ 
σωπος. 

4. Αν ο αριθμός των εκπροσώπων δεν καλύπτεται σύμ¬ 
φωνα με τη διαδικασία της προηγούμενης παραγράφου, ο 
δεύτερος εκπρόσωπος αναδεικνύεται από τον συνδυασμό 
ή το μεμονωμένο υποψήφιο που έλαβε τις περισσότερες 
ψήφους αφού συγκριθεί το υπόλοιπο των ψήφων του συν¬ 
δυασμού, που εξέλεξε ήδη έναν εκπρόσωπο, με τον αρ¬ 
χικό αριθμό ψήφων των υπόλοιπων συνδυασμών ή μεμο¬ 
νωμένων υποψηφίων. 

5. Αν κανένας συνδυασμός ή μεμονωμένος υποψήφιος 
δεν συμπληρώνουν το εκλογικό μέτρο ο αριθμός των εκ¬ 
προσώπων κατανέμεται μεταξύ των συνδυασμών ή των 
μεμονωμένων υποψηφίων που έλαβαν τις περισσότερες 
ψήφους. Σε περίπτωση ισοψηφίας μεταξύ της, η κατα¬ 
νομή των εκπροσώπων γίνεται με κλήρωση που διενεργεί 
η εφορευτική επιτροπή. 

6. Ως τακτικά μέλη των υπηρεσιακών συμβουλίων ανα- 
δεικνύονται, κατά τη διαδικασία των προηγούμενων παρα¬ 
γράφων, ο μεμονωμένος ή οι μεμονωμένοι υποψήφιοι που 
εξελέγησαν ως εκπρόσωποι ή από κάθε συνδυασμό ο 
υποψήφιος ή οι υποψήφιοι που συγκέντρωσαν τους πε¬ 
ρισσότερους σταυρούς προτίμησης. Σε περίπτωση ισοψη- 
φίας διενεργείται κλήρωση από την εφορευτική επιτροπή. 
Οι υπόλοιποι υποψήφιοι του συνδυασμού θεωρούνται 
αναπληρωματικοί των εκλεγέντων κατά τη σειρά των ψή¬ 
φων που έχουν συγκεντρώσει. 

7. Για να καταστεί δυνατή η αναπλήρωση μεμονωμένου 
υποψηφίου, ο οποίος έχει εκλεγεί εκπρόσωπος η εφο¬ 
ρευτική επιτροπή καταρτίζει πίνακα, στον οποίο περιλαμ¬ 
βάνονται οι υποψήφιοι, ανεξαρτήτως συνδυασμού, οι 
οποίοι δεν έχουν εκλεγεί τακτικά μέλη ή δε φέρονται ως 
αναπληρωτές τακτικών μελών. Αναπληρωτής του μεμο¬ 
νωμένου υποψηφίου είναι ο υποψήφιος ο οποίος βάσει 
του ανωτέρω πίνακα συγκεντρώνει το μεγαλύτερο αριθμό 
σταυρών ή ψήφων προτίμησης. 

8. Η ανακήρυξη των τακτικών και αναπληρωματικών αι¬ 
ρετών μελών των υπηρεσιακών συμβουλίων γίνεται δημό¬ 
σια από την εφορευτική επιτροπή. 

9. Αν αιρετό μέλος του υπηρεσιακού συμβουλίου παύ- 
σει μετά την ανακήρυξη του να έχει την υπαλληλική ιδιό¬ 
τητα, τακτικό μέλος καθίσταται το αναπληρωματικό και ως 


αναπληρωματικό ορίζεται ο επόμενος κατά τη σειρά ψή¬ 
φων υποψήφιος συνδυασμού από τον οποίο είχε αναδει- 
χθεί. 

Για την αναπλήρωση αιρετού μέλους, το οποίο ήταν με¬ 
μονωμένος υποψήφιος ισχύουν τα οριζόμενα στην παρ. 7 
του παρόντος άρθρου. 

Άρθρο 15 

Γνωστοποίηση αποτελεσμάτων - Παράδοση στοιχείων. 

1. Η εφορευτική επιτροπή αμέσως μετά τον τερματισμό 
των ενεργειών του προηγούμενου άρθρου γνωστοποιεί με 
έγγραφο του προέδρου της το αποτέλεσμα της ψηφοφο¬ 
ρίας στην αρμόδια υπηρεσία της παρ. 1 του άρθρου 3 και 
παραδίδει σε εκπρόσωπο της υπηρεσίας αυτής για φύ¬ 
λαξη το πρωτόκολλο ψηφοφορίας, το βιβλίο πρακτικών 
και όσα άλλα εκλογικά έγγραφα υπάρχουν, καθώς και τα 
ψηφοδέλτια, τακτοποιημένα κατά σειρά που αριθμήθη- 
καν. 

Γ ια την παράδοση υπογράφεται σχετικό πρωτόκολλο. 

2. Τα στοιχεία αυτά φυλάσσονται για ένα έτος από το 
διορισμό των αιρετών μελών στα υπηρεσιακά συμβούλια 
και ύστερα καταστρέφονται αφού συνταχθεί σχετικό πρα¬ 
κτικό. Σε περίπτωση εκκρεμοδικίας φυλάσσονται μέχρι 
την έκδοση οριστικής απόφασης και πόντιος όχι πέρα από 
τη λήξη της θητείας των αιρετών μελών του υπηρεσιακού 
συμβουλίου. 

Άρθρο 16 

Εφαρμογή διατάξεων για την εκλογή αιρετών μελών με 

σχέση εργασίας ιδιωτικού δικαίου αορίστου χρόνου 

1. Οι διατάξεις της απόφασης αυτής έχουν ανάλογη 
εφαρμογή και στο προσωπικό με σχέση εργασίας ιδιωτι¬ 
κού δικαίου αορίστου χρόνου που υπηρετεί στους ΟΤΑ, 
όλων των ειδικοτήτων, πλην του βοηθητικού προσωπικού 
για τους οποίους ως υπηρεσιακό συμβούλιο λειτουργεί, η 
δημαρχιακή επιτροπή, το κοινοτικό συμβούλιο, το διοικη¬ 
τικό συμβούλιο, η εκτελεστική επιτροπή (παρ. 3 άρθρου 
281 Ν. 1188/81). 

2. Άν το προσωπικό με σχέση εργασίας ιδιωτικού δι¬ 
καίου που υπάγεται στην αρμοδιότητα του ίδιου υπηρεσια¬ 
κού δεν επαρκεί για τη συγκρότηση της εφορευτικής επι¬ 
τροπής τα ελλειπόντα μέλη ορίζονται από μονίμους υπαλ¬ 
λήλους που υπάγονται στο ίδιο υπηρεσιακού συμβουλίου, 
με απόφαση του αρμοδίου για τη διεξαγωγή των εκλογών 
ορισμένου οργάνου που προβλέπεται στο άρθρο 3 της 
απόφασης αυτής. 

Άρθρο 17 

Επανάληψη ψηφοφορίας 

Άν ακυρωθεί η εκλογή αιρετών μελών κάποιου υπηρε¬ 
σιακού συμβουλίου και διαταχθεί η επανάληψη της ψηφο¬ 
φορία, η ψηφοφορία επαναλαμβάνεται ολικώς ή μερικώς 
με βάση τους πίνακες εκλογέων που χρησιμοποιήθηκαν 
κατά την αρχική ψηφοφορία. Πρόταση και ανακήρυξη 
νέων υποψηφίων δεν επιτρέπεται. 

Άρθρο 18 

Μεταβατικές διατάξεις 

1. Για την πρώτη εφαρμογή της απόφασης αυτής για την 
ανάδειξη των αιρετών εκπροσώπων του μόνιμου και του 
με σχέση εργασίας ιδιωτικού δικαίου αορίστου χρόνου οι 
προθεσμίες των σχετικών διαδικασιών ορίζονται ως ακο- 

λούθως: 

Η σύνταξη των πινάκων εκλογέων θα γίνει μέχρι 10 Σε¬ 
πτεμβρίου 1996, η τοιχοκόλληση και ανακοίνωσή τους μέ¬ 
χρι 21 Σεπτεμβρίου 1996, η εξέταση των αιτήσεων ενστά¬ 
σεων του άρθρου 3 της απόφασης αυτής μέχρι 4 Οκτω¬ 
βρίου 1996, η οριστικοποίηση των πινάκων εκλογέων μέ¬ 
χρι 5 Οκτωβρίου 1996, η υποβολή υποψηφιοτήτων από 17 
έως 26 Σεπτεμβρίου 1996, η σύνταξη πινάκων υποψη¬ 
φίων μέχρι 28 Σεπτεμβρίου 1996, η τοιχοκόλλησή τους 
μέχρι 10 Οκτωβρίου 1996, η υποβολή ενστάσεων κατά πί¬ 
νακα υποψηφίων μέχρι 15 Οκτωβρίου 1996, η εξέταση 
των ενστάσεων μέχρι 22 Οκτωβρίου 1996, η οριστικοποί¬ 
ηση του πίνακα υποψηφίων μέχρι 23 Οκτωβρίου 1996, η 
συγκρότηση εφορευτικής επιτροπής μέχρι 10 Οκτωβρίου 
1996, η εκτύπωση των ψηφοδελτίων και προώθησή τους 
στην εφορευτική επιτροπή μέχρι 30 Οκτωβρίου 1996. 

2. Οι εκλογές θα διεξαχθούν τον Δεκέμβριο 1996, η δε 
σχετική προκήρυξη θα εκδοθεί ένα τουλάχιστο μήνα πριν 
από την ημερομηνία ψηφοφορίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 1996 

Ο ΥΦΥΠΟΥΡΓΟΣ 

Λ. ΠΑΠΑΛΗΜΑΣ 

-♦-- 

Αριθ. Φ.370/ΑΠ-ΕΠΣ.440971/25.6.96 
ΥΕΘΑ/ ΓΕΑ/Β3/4 (2) 

Πρόσκληση Εφέδρων Πολεμικής Αεροπορίας. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

Με την αριθμ. Φ.370/ΑΠ-ΕΠΣ.440971/25.6.96/ΥΦΕ- 
ΘΑ/ΓΕΑ/Β3/4 Απόφαση μεταβιβάζεται η αρμοδιότητα 
πρόσκλησης και απόλυσης εφέδρων της ΠΑ για συμμε¬ 
τοχή σε Άσκηση Επιστράτευσης - Εκπαίδευσης έτους 
1996 από τον ΥΦΕΔΑ στον Α/ΓΕΑ». 

2. Από την απόφαση αυτή δεν προκαλείται δαπάνη εις 
βάρος του Κρατικού Προϋπολογισμού. 

Αθήνα, 11 Ιουλίου 1996 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΟΥΡΗΣ 

-♦- 

Αριθ. Δ17α/09/59/ΦΝ 275 (3) 

Εφαρμογή διατάξεων «Νέου Κανονισμού για τη μελέτη και 
κατασκευή έργων από Σκυρόδεμα» και «Νέου Ελληνι¬ 
κού Αντισεισμικού Κανονισμού» για κτίρια του Δημο¬ 
σίου, των Ν.Π.Δ.Δ. και των Ο.Τ.Α. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 21 παρ. 1 και 4 του Ν. 
1418/1984 «Δημόσια έργα και ρυθμίσεις συναφών θεμά¬ 
των» (Α' 23). 

2. Τις διατάξεις του άρθρου 2 παρ. 2 εδ. δ του Ν. 1349/ 
1983 «Σύσταση Οργανισμού Αντισεισμικού Σχεδιασμού 
και Προστασίας (ΟΑΣΠ) και άλλες διατάξεις» (Α' 52). 

3. Τις διατάξεις του άρθρου 29Α του Ν. 1558/1985 


«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν. 2081/1992 (Α' 
154) και το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος του 
κρατικού προϋπολογισμού. 

4. Τα έγγραφα αριθμ. οικ. 12145/19.2.1996 και οικ. 
15034/8.5.96 της Δ/νσης Ο.Κ.Κ. Πολεοδομίας του ΥΠΕ- 
ΧΩΔΕ, καθώς και το αριθμ. 4829/1.3.96 έγγραφο του Τε¬ 
χνικού Επιμελητηρίου Ελλάδος, με τα οποία προτείνεται η 
έκδοση της σχετικής απόφασης, αποφασίζουμε: 

Οι διατάξεις των αποφάσεων του Υπουργού Περιβάλλο¬ 
ντος, Χωροραξίας και Δημοσίων Έργων: α) Δ 11 ε/0/ 
30123/21.10.91 «Έγκριση νέου κανονισμού για τη με¬ 
λέτη και κατασκευή έργων από σκυρόδεμα» (Β1068) και 
β) Δ17α/08/32/ΦΝ 275/30.9.92 «Νέος Ελληνικός Αντι¬ 
σεισμικός Κανονισμός» (Β' 613), όπως ισχύουν, δεν έχουν 
υποχρεωτική εφαρμογή σε κτίρια του Δημοσίου, των 
ΝΠΔΔ και των ΟΤΑ για τα οποία έχει εγκριθεί από τους 
φορείς αυτούς ή έχει υποβληθεί για έγκριση, η οριστική 
μελέτη τους πριν από την 1.7.1995. Για τα κτίρια αυτά 
μπορεί να εφαρμόζονται οι προϊσχύουσες διατάξεις. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1996 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-♦- 

Αριθ. Δ17α/10/59/ΦΝ 393 (4) 

Κανονισμός ανάθεσης και εκπόνησης μελετών και εκτέ¬ 
λεσης έργων της Εταιρείας με επωνυμία «ΕΓΝΑΤΙΑ 

ΟΔΟΣ Α.Ε.». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παράγρ. 6 και 8 του άρθρου 5 του Ν. 
2229/1994 (ΦΕΚΑ'138). 

2. Την κοινή απόφαση αριθμ. Δ17α/02/69/ΦΝ 380/ 
10.11.94 των Υπουργών Εθνικής Οικονομίας, Οικονομι¬ 
κών και Αναπληρωτή Υπουργού Περιβάλλοντος, Χωροτα¬ 
ξίας και Δημοσίων Έργων (ΦΕΚ 846/1994 και 886/1994 
τ. Β'). 

3. Τις ανωτέρω σχετικές διατάξεις του Ν. 2229/1994 
με τις οποίες προβλέπεται ότι η εκπόνηση των μελετών 
και η εκτέλεση των έργων των εταιρειών γίνονται κατ’ 
εξαίρεση από κάθε κείμενο διάταξη, και ορίζεται ότι τα 
πλαίσια των διαδικασιών της εκπόνησης των μελετών και 
της εκτέλεσης των έργων της εταιρείας με την επωνυμία 
«ΕΓΝΑΤΙΑ ΟΔΟΣ Α.Ε.» καθορίζονται με κανονισμούς που 
εγκρίνονται από τους εποπτεύοντες Υπουργούς και δημο¬ 
σιεύονται στην Εφημερίδα της Κυβερνήσεως. 

4. Τις διατάξεις του άρθρου 2 του Ν. 2081/1992 (ΦΕΚ 
Α' 154). 

5. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

6. Τα έγγραφα αριθμ. 127/28.3.1996 και 140/ 
3.4.1996 της εταιρείας «ΕΓΝΑΤΙΑ ΟΔΟΣ Α.Ε.» με τα 

οποία υποβλήθηκαν σχέδια των Κανονισμών Έργων και 
Μελετών, αποφασίζουμε: 

Εγκρίνουμε τον κανονισμό ανάθεσης και εκπόνησης 
των μελετών και εκτέλεσης των έργων της εταιρείας 
«ΕΓΝΑΤΙΑ ΟΔΟΣ Α.Ε.» με το παρακάτω περιεχόμενο: 

ΚΑΝΟΝΙΣΜΟΣ ΑΝΑΘΕΣΗΣ ΚΑΙ ΕΚΠΟΝΗΣΗΣ ΜΕΛΕ¬ 
ΤΩΝ ΚΑΙ ΕΚΤΕΛΕΣΗΣ ΕΡΓΩΝ ΤΗΣ ΕΤΑΙΡΙΑΣ ΜΕ ΤΗΝ 
ΕΠΩΝΥΜΙΑ «ΕΓΝΑΤΙΑ ΟΔΟΣ Α.Ε.». 

Άρθρο 1: Πεδίο εφαρμογής του Κανονισμού. 

Ο παρών Κανονισμός εφαρμόζεται σε όλες τις τεχνικές 
μελέτες έργων και σε όλα τα έργα που ανατίθενται, από 
την εταιρεία «ΕΓΝΑΤΙΑ ΟΔΟΣ ΑΝΩΝΥΜΗ ΕΤΑΙΡΕΙΑ» και 
των οποίων η σχετική προκήρυξη δημοσιεύεται (ή η σχε¬ 
τική απόφαση αναθέσεως επί διαδικασίας διαπραγματεύ¬ 
σεων εκδίδεται) μετά τη δημοσίευση του παρόντος στην 
Εφημερίδα της Κυβερνήσεως. 

Άρθρο 2: Διαδικασίες ανάθεσης και εκπόνησης μελε¬ 
τών. 

1. Εφόσον δεν ορίζεται διαφοτερικά στον Κανονισμό 
αυτόν, οι τεχνικές μελέτες των έργων ανατίθενται και εκ¬ 
πονούνται είτε σύμφωνα με τις διατάξεις του Ν. 716/77, 
του Π.Δ. 194/79 και των εκτελεστικών του νόμου διαταγ¬ 
μάτων και αποφάσεων, είτε σύμφωνα με τις διατάξεις των 
άρθρων 6 παρ. 5 και 8 του Ν. 1418/84 και 5 παρ. II του Ν. 
1799/88, κατ’ αντιστοιχία και αναλογία προς την εσωτε¬ 
ρική οργάνωση της εταιρείας, εφαρμοζόμενες. 

2. Σε κάθε περίπτωση επιφυλάσσεται η εφαρμογή των 
διατάξεων της οδηγίας 92/50/ΕΟΚ και ιδίως αυτών του 
άρθρου II καθώς και ειδικών διατάξεων που ρυθμίζουν την 
ανάθεση καθηκόντων τεχνικών συμβούλων από την εται¬ 
ρεία. 

3. Είνια δυνατόν οι προβλεπόμενες από τις παραπάνω 
εθνικές διατάξεις κάθε είδους προθεσμίες να συντέμνο- 
νται με αποφάσεις του Διοικητικού Συμβουλίου της εται¬ 
ρείας». 

Άρθρο 3: Διαδικασίες ανάθεσης και εκτέλεσης έργων. 
Εφόσον δεν ορίζεται διαφορετικά στον Κανονισμό αυ¬ 
τόν, τα έργα ανατίθενται και εκτελούνται σύμφωνα με τις 
διατάξεις του Ν. 1418/84, του Π.Δ. 609/85, του Π.Δ. 
23/93 και όλων των σχετικών εκτελεστικών υπουργικών 
αποφάσεων και προεδρικών διαταγμάτων, όπως οι εν 
λόγω διατάξεις ισχύουν κατά το χρόνο δημοσίευσης του 
παρόντος στην Εφημερίδα της Κυβερνήσεως. 

Άρθρο 4: Επίλυση των διαφορών. 

Η προσφυγή στο αρμόδιο δικαστήριο ασκείται μέσα σε 
ανατρεπτική προθεσμία δύο (2) μηνών από την κοινοποί¬ 
ηση της απόφασης που εκδόθηκε στην αίτηση θεραπείας 
ή από την άπρακτη πάροδο του τριμήνου προς έκδοσή 
της. Η έκδοση ή κοινοποίηση απόφασης επί της αίτησης 
θεραπείας μετά την πάροδο του τριμήνου δεν μεταθέτει 


την έναρξη της ανωτέρω προθεσμίας για την άσκηση της 
προσφυγής. 

Άρθρο 5: Αποφαινόμενα όργνα. 

Οι προβλεπόμενες από τα νομοθετικά κείμενα που μνη¬ 
μονεύονται στο άρθρο 2 του παρόντος αρμοδιότητες, α) 
του «κυρίου του έργου» (εργοδότη) ασκούνται από τη εται¬ 
ρεία «ΕΓΝΑΤΙΑ ΟΔΟΣ ΑΝΩΝΥΜΗ ΕΤΑΙΡΙΑ» και β) της 
«προϊσταμένης αρχής», της διευθύνουσας υπηρεσίας», 
του «Τεχνικού Συμβουλίου» του αποφαινομένου επί αιτή¬ 
σεων θεραπείας οργάνου και οποιοσδήποτε άλλης «Επι¬ 
τροπής» λειτουργεί κατά το προσυμβατικό ή συμβατικό 
στάδιο, ασκούνται από τα αρμόδια όργανά της, όπως αυτά 
καθορίζονται κάθε φορά με αποφάσεις του διοικητικού 
συμβουλίου της εταιρείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1996 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-♦- 

Αριθ. Υ-33/Δ2/15202 ( 5 ) 

Τροποποίηση της Υ-16/Δ2/3889/14.2.1996 (ΦΕΚ 99/τ. 

Β') Υπουργικής απόφασης «Συγκρότηση Συμβουλίου 

Επιλογής Προϊσταμένων Δ/νσεων και Γραφείων Δευτε¬ 
ροβάθμιας Εκπαίδευσης». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

Έχοντας υπόψη: 

1. Τις διατάξεις του άρθρ. 16 παρ. 1 δ, του Ν. 2266/94 
(ΦΕΚ 218 Α’). 

2. Τη διάταξη του άρθρου 10 παρ. 10 του Ν. 2327/95, 
που αντικατέστησε το άρθρο 16 παρ. 1 δ περ. III του Ν. 
2266/94. 

3. Την από 20.3.1996 αίτηση αντικατάστασης του 
Σταύρου Παπασταυρίδη καθηγητή στο Πανεπιστήμιο Αθή- 
νών, αποφασίζουμε: 

Αποδεχόμαστε την παραπάνω αίτηση και τροποποιούμε 
την Υ16/Δ2/3889/14.2.1996 Υπουργική απόφαση «Συ¬ 
γκρότηση Συμβουλίου Επιλογής Προϊσταμένων Δ/νσεων 
και Γραφείων της Δευτεροβάθμιας Εκπαίδευσης», (ΦΕΚ 
99/96/τ. Β') ως προς το αναπληρωματικό μέλος Σταύρο 
Παπασταυρίδη, ο οποίος αντικαθίστασται από τον Μιχαήλ 
Κασωτάκη, καθηγητή στο Πανεπιστήμιο Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 1996 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



